Хебър се връща към себе си и традициите си – Спортният сайт на Пазарджик\nмай 8, 2019 декември 18, 2019 Спортният сайт на Пазарджик 588 0 коментара Хебър\nВижте какво правят сега последните, играли за Хебър в „Б” група.\nФутболната общественост в Пазарджик брои дните и часовете до фактическото завръщане на Хебър във Втора професионална лига, след 12-годишно изгнание по терените в аматьорската Трета лига. А помним ли кога за последно нашият тим игра професионален футбол, как и защо изпадна от него и кои момчета се състезаваха за отбора в „Б” група преди точно 12 години?\nЩе бъдат ли пак пълни трибуните на стадион „Георги Бенковски“ през следащия сезон?\nВсъщност последното участие на Хебър във второто ниво на организиран футбол в България се случва малко случайно. През състезателната 2004-2005 година тогавашното ръководство на клуба подема тиха атака на „Б” група. Основен конкурент на хебърци за първото място е Миньор (Перник). За съжаление, пазарджиклии губят битката за директна промоция с перничани още в края на 2004 година, когато след директен мач помежду им в Пазарджик Хебър е победен с 0:4 и изостава на 11 точки от „чуковете”. Хебърци обаче не се отказват от целта и в крайна сметка след силен финал през пролетта на 2005-та завършват втори в крайното класиране, което след разделянето на „Б” група на Източна и Западна означава за отбора на Пазарджик и връщане във второто ниво на професионалния футбол.\nТова е всъщност и последното влизане на пазарджишкия тим в „Б” група, макар и да не става през парадния вход като първенец на „В“ група.\nПопадането на Хебър в „Б” група е предшествано от поредната рокада в ръководството на тима. Управлението на клуба се поема от бившия вицепрезидент на отбора в периода 2000-2001 година Евлоги Станоев, а в издръжката на отбора се включват негови партньор и бизнесмени от Пазарджик. По това време Общината не помага на отбора с финанси заради ограниченията в Закона за спорта, които ѝ забраняват да субсидира частни търговски дружества, каквото е ПФК Хебър АД по онова време. Поради тази причина през лятото на 2005-та е решено Община Пазарджик да придобие акции в клуба и да излъчи свои представители в Борда на директорите, за което е свикана нарочна сесия на Общинския съвет.\nНачело на отбора в ролята на треньор застава Анатоли Нанков, който заменя освободения през лятната пауза Лазар Димитров. Нанков обаче се задържа на поста само няколко месеца, тъй като заминава на гурбет зад граница. Така през зимата на същата година в Хебър като старши треньор се завръща Воин Войнов с помощници Николай Митов, Анатоли Тонов и Васил Василев.\nВоин Войнов (вдясно) се завърна за втори път начело на Хебър през есента на 2005 година.\nПазарджишкият тим завършва на седма позиция в крайното подреждане, но спонсорите от София, начело с президента Евлоги Станоев не са доволни от размера на финансовото участие на Общината в издръжката на отбора и се оттеглят в посока Перник, прехвърляйки акциите си на тогавашния общински съветник Борислав Даскалов. Така през лятото на 2006-та до последно участието на Хебър в „Б” група виси заради липсата на банкова гаранция. В крайна сметка основната отговорност за финансирането на отбора поема Борислав Даскалов, който в следващите няколко месеца обезпечава дейността на клуба в съдружие с бизнесмените Садко Синапов и Доменико Руси. Те обаче имат само помощна роля.\nБорислав Даскалов (вляво) пое финансирането на отбора през лятото на 2006 година и бе мажоритарен собственик на клуба до 2012 година.\nТреньорският мостик по това време е поверен на Никола Фотев. Без почти никакви „външни” футболисти Хебър играе на приливи и отливи, но до последно води битка за оцеляване при професионалистите.\nСъдбата на „зелените” от Пазарджик е решена в предпоследния XXV кръг на шампионата, който се играе на 11 май 2007 година. Всичко трябва да се реши на мача в Гоце Делчев, където третият в класирането Пирин посреща предпоследния Хебър. Домакините не играят за нищо, докато хебърци изпадат при загуба или равен. Преди срещата емисари на Локомотив (Мездра), който е прекият конкурент на пазарджиклии в битката за оцеляване в този сезон, парадират открито, че са донесели пари за да стимулират Пирин да бие Хебър. През цялото първото полувреме домакините „тупат топката”, казано на баскетболен жаргон, очаквайки „контрамотивация” от Хебър, за да не се напрегнат в мача. Логично полувремето завършва 0:0.\nГенади Симеонов, тогава с екипа на Пирин, прати Хебър във „В“ група.\nСлед почивката Пирин вече няма за къде да чака и „натиска спусъка два пъти“. Генади Симеонов (57-ма минута) и Марио Близнаков (76-та минута) бележат във вратата на Хебър, който в този мач е излязъл основно с юноши заради скандал между основния акционер Боби Даскалов и доскорошните титуляри. Така „неврокопчани” изпращат и на теория хебърци при аматьорите – изгнание, което ще продължи цели 12 години!\nСлед като изпада от „Б” група през пролетта на 2007-ма, за Хебър като цяло следват 5 безуспешни сезона в Югозападната „В“ група.\nНай-добре „зелените” се представят през състезателната 2008-2009 година, финиширайки на четвърто място. Тогава нападението на отбора се води от бившия „армеец” Генади Симеонов, който с отбелязаните 23 гола от 36 мача се изравнява с Добри Рагин в класацията за най-добър реализатор на клуба през последните 30 години. Отборът на Хебър изпада от Югозападната „В” група окончателно през пролетта на 2012-та, като преди това прекратява участието си в първенството по финансови и организационни причини.\nНовата история на клуба започва през 2016 година. Три години по-късно Хебър ще се върне там, където е бил в по-голямата част от 101-годишната си история – Втора професионална футболна лига!\nКъде са сега и какво правят последните играли за Хебър футболисти? Вижте по-долу:\nПоследните футболисти, играли за Хебър в „Б“ група.\nВасил Кузманов (вратар) – Треньор на вратари в частна футболна школа в Пловдив.\nМилен Петракиев (вратар) – Има собствен транспортен бизнес, пази вратата на аматьорите от Марица (Белово).\nИван Чушков (защитник) – От години се позиционира в строителния бизнес. Има малка фирма за дограма. Отказа се вече и от аматьорския футбол.\nГеорги Лазаров – Патицата (защитник) – Работи в чейндж бюро в кв. „Изток”, играе за ФК Сарая.\nГеорги Лазаров с номер 3 работи в чейндж бюро.\nКостадин Стефанов – Кучето (защитник) – Работи в строителна фирма, отдавна спря с футбола.\nВалентин Карагьозов (защитник) – Създаде частна футболна школа ДФК „Орлета”. Помага методически на Локомотив (Септември) – деца, рита в отбора на Тракиец (Главиница), когато е свободен.\nВеселин Банчев (защитник) – Работи в частна фирма, част е от състава на Балкан (Варвара).\nИлиян Порязов (защитник) – Наследи от баща си газстанция в Пазарджик, има и малка фирма за транспортни услуги. Контузия го извади дори от аматьорския футбол.\nПетьо Петев (защитник) – Работи от години в чужбина, но смята, че винаги е опция за ляв бек на Хебър.\nЦветан Зарев (защитник) – Живее в София, занимава се с частен бизнес.\nЙордан Чолов (защитник) – Треньор в ДФК Орлета, в свободното си време играе за Чико-Бунара.\nТанчо Калпаков (халф) – Помощник-треньор в Литекс (Ловеч).\nСтоил Фърцов (халф) – Треньор в школата на Хебър. Играещ наставник е на родния Левски (Паталеница). Специализира се в играта на минифутбол.\nИван Ранчев (халф) – Готвач в пицария. Треньор на Спартак (Калугерово).\nВ момента Танчо Калпаков е помощник-треньор в Литекс, а Иван Ранчев – готвач в пицария.\nКрасимир Василев (халф) – Служител в РУП – Пазарджик, рита за ФК Величково.\nКръстю Иванов (халф) – Работи в чужбина.\nЯнко Велев (халф) – Сезонен работник в чужбина.\nСтефан Лачов (нападател) – Дипломиран физиотерапевт. Има два частни кабинета по рехабилитация – единият е в Пловдив, а другият в Пазарджик. Играе за Ботев (Ихтиман).\nВасил Цоклинов (халф) – Работи в София, играе за родния Марица (Белово).\nМилен Кунчев (нападател) – Треньор на набор 2006 в школата на Ботев (Пловдив).\nСпас Гигов (нападател) – Треньор на юноши старша възраст и деца в школата на ФК Хебър. Играе за Левски (Паталеница).\nСпас Гигов е треньор в школата на Хебър.\nПетър Стоянов (нападател) – Отдавна се отказа от футбола. Работи като рентгенов лаборант в собствен кабинет в Пазарджик.\nГоран Синапов (нападател) – също не играе отдавна футбол. Помага на баща си Садко Синапов (бивш спонсор и член на УС на Хебър) в семейната фабрика за детски играчки.\nМариян Събев (нападател) – Няма информация за него.\nКрасимир Петров (нападател) – Треньор в школата на Левски (София).\nНикола Фотев (старши треньор) – За последно води Марица (Белово). От години е пенсионер.\n← Петър Каракашев попадна в разширения състав на националния отбор по волейбол\nНаказанията в Югозападната Трета лига след XXX кръг →


Гей активисти съдят проф. Вучков | Stalik.wordpress.com\nEntry filed under: Куиър, ЛГБТК новини. Tags: БХК, Билитис, Бойко Борисов, Български хелзинкски комитет, Куиър България, ЛГБТ, Национален съвет за журналистическа етика, СЕМ, Съвет за електронни медии, Юлиян Вучков, бисексуални, гей, дискриминация, етика, журналистика, лесбийки, слово на омразата, трансполови, транссексуални.\nЕвропарламентът смъмри Македония за правата на ЛГБТ хората\tСпоред изследване в САЩ самоубийствата сред гей тинейджъри са по-чести в консервативните райони\n1. Ивайло | 19 април, 2011 в 7:12 am\nТъжно ми става когато гледам колко е назад Българското общество по правата на ЛГБТ хората. Доста по-унизително е, че „лицата“ на България представят такива мнения пред света. Дали трябва да съм горд, че съм Българин? Не съм сигурен…\n2. IRID1UMsub | 19 април, 2011 в 9:14 am\nСамия факт, че се наричате с някаква абревиатура и искате да сте различни говори само по себе си.\nОк – бъдете си ЛГБТ бъдете няколко ЛГБТ-та ако искате, не ми пука обаче да ми правите паради и да си навирате гейщината в лицето ми не ме кефи. Аз не си навирам хетерото във вашите лица. Вие ходите предизвикателно, обличате се крещящо и фрапантно а искате да не ви се обръща внимание ??? Престанете да парадирате с вашата различност и ще спре да ви се обръща внимание, сами си просите внимание и сами обръщате всички срещу себе си. Бъдете си хомосексуални ама не го натяквайте постоянно на всички!\n3. Stalik | 19 април, 2011 в 9:41 am\n@IRID1UMsub: Може ли да обясниш въз основа на какво твърдиш, че се обличаме „крещящо и фрапантно“? :) Всъщност, мнозинството от нехетеросексуални хора, които познавам, НЕ СЕ обличат по начин, който дори да се доближава до описаното от теб. Но дори да е така – какъв е проблемът в това? Има много хетеросексуални жени, които се обличат не просто крещящо и фрапантно, но дори предизвикателно. Защо не роптаеш срещу тях?\nСлед това – какво значи „искате да сте различни“? Аз не съм пожелавал да бъда гей, не съм пожелавал да бъда и хетеро. В нито един момент от живота си не съм правил избор за сексуалната си ориентация, просто защото това е част от психологическите ми дадености, така, както са даденост цвета на очите ми, силата на зрението и обонянието ми, скоростта, с която мозъкът ми реагира на външни стимули и др. под. Различието е факт. Околните правят проблем от него.\nСлед това – не е вярно, че „не си навираш хетерото“ в лицата ни. Кой ти каза това? Как го знаеш, при положение, че не си гей и самият ти си проводник на нещо, което е силно и трайно инкорпорирано в културната среда. Хетеросексуалността е нещо, което е по подразбиране. Хетеросексуалният човек се ражда в свят, изтъкан от хетеросексуалност – разнополовата родителска двойка; филмите, които постоянно портретират хетеросексуална романтика и интимност; литературата, която прави същото; обществените нагласи, поощряващи хетеросексуалността („У на баба хубавото внуче! Имаш ли си вече приятелка…?“); институциите, които не просто признават и упълномощават разнополовите двойки с права, но и са изработили цяла серия ритуали, символи и други институционални подкрепления на разнополовия брак… Всичко това какво е, ако не УЛТРА ОЧЕИЗВАЖДАЩО парадиране с нечия сексуална ориентация, а? :) И аз не казвам, че това е погрешно или лошо само по себе си – не, нормално е. Но е проблем, че няма алтернатива. Хомосексуалното дете расте в чужд и враждебен за него свят, което има неизменни психологически последствия, които ти, IRID1UMsub, никога няма да можеш да си представиш, колкото и да се напънеш за това. И НЕ Е ВЯРНО, че не парадираш със сексуалната си ориентация, както се видя от описаното от мен току-що и както се вижда от самия ти коментар, където я декларираш като норма.\nИ накрая – тук не става дума за просене на внимание. Ти или не говориш добре български или имаш проблеми с четенето и разбирането на текст. Ако прочетеш внимателно постинга горе и ако прочетеш становището на Българския хелзинкски комитет накрая бааавно и аналитично, може би – но само може би! – ще разбереш, че тук става въпрос за защита фундаменталното човешко достойнство и търсене на отговорност от онези, които проповядват предразсъдъци в обществото. Много кухо и елементарно е да свеждаш и изопачаваш това до търсене на внимание.\n4. longanlon | 19 април, 2011 в 11:54 am\nхъхъхъ ше ме изкефи професора като разбере за това, да качиш запис от предаването му от същия ден :Р\n5. IRID1UMsub | 19 април, 2011 в 2:18 pm\n@Stalik със страх ще напиша нещо, което ще отговори на всичките ти въпроси по-горе – хетеро = нормално… чакай, чакай… прочети нататък.\nИ преди да бъда сериозно анатемосан за това ще обясня, че нито ти, нито аз можем да го променим. Така е било вечно, това е наложено от мнозинството и това се приема за редно (дали е редно или не не искам да започвам да споря), но така е прието от мнозинството. Ако някой ден дойдат извънземни, които ходят на челна стойка само за няколко века това ще бъде нормално, а ние – малцинството, различните ще бъдем изроди. Така е, това е мисленето на хората и както казах никой не може да го промени. Затова хората, които по една или друга причина не попадат под общия знаменател винаги ще бъдат подигравани и сочени с пръст, не е ли така. Затова има специални закони – за вас.\nКолкото до парадирането – да парадирате, съвзем безскрупулно. Травеститие предизвикват много лоши емоции в не малка част от хората, гейовете и лесбийките имат цял парад за да изкрещят колко са различни… помниш ли какво се случва на тези паради? Защо, защо трябва да го има това. Бъди си гей, никой не го интересува с кого си лягаш вечер, не е ли така. Единственото, което искам е да не си „развяваш гейското“ навред. Максимално съм толерантен към всички съдържащи се във вашата абревиатура, държа се възпитано, не обиждам и т.н., но вътрешно се дразня. Много хора обаче не са толкова сдържани и се дразнят освен вътрешно и външно. Както писах това може да се избегне ако всички (повечето) спрете да парадирате със своята различност, тъпо е… и неприятно за останалите. Все пак човек трябва да има някакви морални и етични задръжки, които да поставят някаква граница.\nЯ си представи ако имам трето зърно и съм 200кг. и се съберем 500 000 такива човека и си направим движение СДДКХТЗ (свободно движение на двеста килограмовите хора с трето зърно).\nЕто, аз не съм виновен че съм такъв, не мога да го избирам, такъв съм се родил. 200 кила и с трето зърно и ми е кеф да ходя гол до кръста да пъча всичките си зърна, и да не се къпя по 2 седмици през лятото. На всички 500 000 така ни е кеф. Много ли ще ти е готино да съм до теб в трамвая? А да ме гледаш как се нося по улицата или как се целувам с мацка 200 кила с 3 зърна и тя гола до кръста? Ми и парад ще си направя… Разбираш ли?\nп.п. известяването по мейл нещо не сработва :(\n6. Вучков ще защитава хомофобията си пред КЗД « Младежка организация "ЛГБТ действие" | 19 април, 2011 в 4:00 pm\n[…] Подробности за случая и жалбата срещу Юлиян Вучков можете да прочетете тук. […]\n7. Eneya | 19 април, 2011 в 5:03 pm\nМиличък, не те кефели гей хората като цяло, обаче не си бил хомофоб.\nОсвен всичко май не ти допада и логиката.\nНе можеш да отхвърлиш всички хора от дадена група на базата група и да не твърдиш, че си предубеден.\nМен например много ме дразнят някои хора, които ме дразнят с ХЕТЕРО поведението си.\nОбаче ми стига акъла, за да мога да преценя, че проблемът ми е с тяхното поведението, не със сексуалността им.\nАко не разбираш защо има паради и каква им е целта, това е друго, не смесвай двете неща.\nНа мен например не ми пречат, весели, шарени, какво толкова, не съм видяла хора да прекрачват границата на тези събирания. Виж, ако идеш на чалга клуб или на кой да е подобен концерт (някиои ги излъчват и по телевизията). Не че нещо, но не можеш да бъдеш критичен към едното и безкритичен към другото. ащото ако първото ти пречи, а второто не ти, на теб ти е проблем сексуалността на хората, което си е просро хомофобия.\nНе съм ти психиатъра да анализирам защо мисълта какво правят хората в леглата си не ти дава мира и не ти дава възможност да спиш, но мисля, че ти трябва да се замислиш над това.\nКолкото до травеститите, колкото ми бъркат в здравето докараните до абсурд барнати мадами и дебеловрати, които са завзели София, толкова ме дразнят и хора, които ми навлизат в личното пространство нежелани.\nКъде си видял ти травестити обаче? Повечето трансексуални и травестити си ходят по техните барове и малко хора извън средите ги знаят. Ти как си попаднал там и защо си ходил там изобщо? Както не ти е интересно и не те влече, защо ходиш там?\nАбсурдно е да коментираме темата повече, защото критиките ти до голяма степен са „не че имам някакви лични сблъсъци с хора от този тип обаче аз държа тях да ги няма, защото съществуването им ме дразни. абе нещо синеоките ме нервят…“.\n8. IRID1UMsub | 19 април, 2011 в 5:22 pm\nМила, Eneya :)\nТочно нищо не си разбрала от коментара ми.\nПоантата е точно е обратното – гледай сега ще синтезирам:\n– не ми пречат, че съществуват стига да не се пипат взаимно по чурките насред улицата и да не ме заглеждат гримирани мъже с палавници в гащите докато се возя в трамвая.\nАко може и парад да не правят съвсем ще забравя, че съществуват и така ще си живеем в мир и разбирателство вовеки. Амин ;)\n9. Stalik | 19 април, 2011 в 6:55 pm\n@IRID1UMsub: Тезите ти са крайно типични за повечето хора у нас, което е твърде жалко. Във всеки смисъл на думата.\nНапълно съм съгласен с обективния факт, че съществува хетеронормативност, която приравнява хетеросексуалността на нормалност, а всичко останало й противопоставя. Но това не прави нещо обективна истина. Напротив, историята познава МНОГО случаи, при които това не е така. Ето, например факт е, че през – забележи! – по-голямата част от историята си човечеството е смятало, че Земята е плоска. Е да, ама науката ни е дарила със ЗНАНИЕТО (идващо со образованието), че Земята не е плоска, а кръгла. И това не е въпрос на възглед или чувства – то просто си е така.\nАналогичен е случаят с хомосексуалността – днес ние вече имаме достатъчно „улики“ в полза на твърдението, че тази сексуална ориентация, както и въобще сексуалната ориентация, са естествено оформени психологични феномени, чиито корени лежат в гените и начина, по който мозъкът се развива в ембрионалния стадии и през първите години след раждането. Това не е въпрос на желание да бъдеш различен, както формата на планетата ни не е въпрос на настроение или възглед. Това просто е така.\nЩо се отнася до травеститите – да, те предизвикват лоши емоции. Въпросът е – защо? Надявам се ти да ми кажеш.\nА колкото до гей парадите – при картината на хетеропарадирането, която ти начертах в предходния си коментар, съществуването на едно карнавално или пък протестно шествие в един ден от годината въобще не може да се сравнява, ще ме прощаваш. Безкрайно преувеличаваш значимостта и характера на това събитие, което е очаквана функция на предразсъдъците ти. Само че нека те питам нещо – кое всъщност е неморалното в едно протестно шествие (каквито бяха българските паради досега) и кое прекрачва „моралните и етични задръжки“ в едно карнавално шествие, каквито гей паради има на Запад?\nМного ми е интересно. :)\n10. Дарина | 20 април, 2011 в 1:05 am\nIRID1UMsub, какво е това порно от тебе? :) Кой е тръгнал да се бори за правото да се „пипат взаимно по чурките насред улицата“? :)\nИ какво толкова страшно ще стане, ако случайно те загледа някой мъж, гримиран или не? Мене ако ме загледа някоя лесбийка, най-вероятно изобщо няма да забележа, а и да заблежа, ще го преживея. :)\nПарадите стават веднъж в годината. И аз бях миналото лято на парада с приятели, и какво мислиш, че стана там – едни хора преминаха по една улица със знаменца в цветовете на дъгата и балончета в ръце. Между другото, полицаите от охраната бяха специално инструктирани да следят да не вземе някой да се разсъблече, та чак беше смешно.\nА хомосексуалните ще продължат да съществуват дори и да се правят на невидими. Ама защо трябва да крият, че са хомосексуални, да не би да е престъпление? Точно затова са парадите и разговорите по телевизията – да се види, че и те са хора, а не някакви митични чудовища.\nСексуалната ориентация не е само въпрос на това, с кого правиш или искаш да правиш секс. И те са хора, и те могат да се влюбят. Ако ти трябваше да си криеш гаджето или жената от целия свят, как щеше да се чувстваш?\n11. Stalik | 20 април, 2011 в 9:58 am\nСамо не мога да разбера защо трябва да обясняваме тези неща като на малоумни… (Без да искам да обиждам никого, разбира се.)\n12. HouseMD | 20 април, 2011 в 1:40 pm\nАми и аз това се чудя защо изобщо се обясняваш…\nОчевидно смяташ, че чрез подобен род обяснения можеш да промениш възгледите на една оформена личност… Личност за която в случая е еднакво неприемливо да си гей, травестит, да си 200 килограма или пък не дай си боже с три зърна :D (Мога да се обзаложа, че ромите, турците и някои други също влизат в тези му стойностни критерии)… Е според мен бъркаш.\nЦялата тази шумотевица с обясненията, коментирането на проблема в публичното пространство и други подобни, реално вършат работа само по отношение на две неща: маркиране на съществуващ проблем и „хляб и зрелища“ за медиите. Истинската работа която обаче трябва да се свърши, винаги остава в сянка… А в общи линии тя основно се състои във възпитаването на толерантност и уважение към другите (независимо дали те са различни или не) и то възпитаване от ранна възраст… Състои се и в налагането на правна уредба, защитаваща различните…. А тези две неща не се постигат с приказки…\nВсъщност така прокламираната разкрепостеност и толерантност на западните общества към различните, си е чиста проба илюзия… Ще дам пример със САЩ… Там всъщност са доста „толерантни“ към различните. Преди всичко защото повечето са твърде себични за да ги интересуват околните (камо ли пък с кого си лягат тези околни… разбира се до момента в който някой от околните не иска да си легне с тях)… И втората водеща причина за толерантността им е също толкова проста – никой от тях няма излишни пари за да се разправя в съда нарушил ли е правата на някой с изказването си или действието си… Иначе когато си насаме с някой, можеш да чуеш какви ли не невероятни мнения за гейовете, травеститите и т.н. Разбира се това е моето обяснение за това, от собствените ми наблюдения…\nТа въпросният @IRID1UMsub би могъл да се убеди в това което му обясняваш едва когато се запознае лично (и от близо) с двама трима представители на общността, за които показната демонстрация на сексуалните предпочитания не се намира на върха на житейските им принципи… Защото в едно @IRID1UMsub е прав – хората не приемат лесно различията… къде от страх от непознатото, къде от наслоени заблуди… без значение…\nИ нека не забравяме, че обяснения и образоване е нужно не само за хетеросексуалните… Колкото те се нуждаят от това, два пъти повече се нуждаят и различните, поради простият факт, че живеейки в непрекъснато криене, съобразяване с околните, тревожност и т.н. нивото им на толерантност често стига доста ниско…\n13. IRID1UMsub | 20 април, 2011 в 2:58 pm\nАма чакайте сега малко. Всички упорито се опитвате да ми обяснявате неща, които са ми ясни, а не обръщате внимание на това точно какво искам да кажа.\nНикога не съм си и помислял че различните трябва да се крият, никога не съм го и твърдял. Единственото, което смятам за нужно е да спрете да парадирате публично и по всевъзможни начини за своята РАЗЛИЧНОСТ.\nИ да – в интерес на истината съм имал приятел, който си беше гей. Бяхме в една компания, нямаше абсолютно никакъв проблем понеже не го натякваше по никакъв начин. Събирахме се няколко години, запивания, дискотеки, никакви грижи. Никой от тайфата няма нищо против него. В последствие той се измести в друг град. Ето, не изпитвам никакви предубеждения към хората с различна сексуална ориентация. Факт.\nПак повтарям – никой не иска да се криете.\n@Stalik, това, че едно време се е приемало дадено твърдение за нещо неоспоримо, а в последствие се оказало грешно няма нищо общо. Според теб камъните стават ли за ядене – не? След време може научния прогрес да създаде начин да ядем камъни и да са с вкус на пържоли. Така, че към момента никой няма избор. Общоприетото е факт и абсолютно никой не може да го отрече или промени.\n@Дарина, парада, който така усърдно повтарям е част от вашето постоянно изтъкване, манифеста на различните. Това крещи с цяло гърло „ей, народе вижте ни ние сме гей“. Ама ок, бъди си гей. Парадокса е точно там – постоянно искате и се набивате в очите на хората – нарочно се навирате в муцините на хетеро-тата и им изкрещявате „ЕЙ! АЗ СЪМ ГЕЙ!“, а в следващия момент идваш в нета и пишеш „ама защо не ни оставят на мира“, „защо пречим на всички“, „защо не ни приемат за нормални… ?“\nп.п. и аз не мога да разбера как се опитвам по 15 начина да обясня, че ме дразни не факта, че някой си е гей, а, че всички такива са си го „лепнали на челото“.\n14. longanlon | 20 април, 2011 в 3:44 pm\nКой си ти, че да определяш ко е „нужно“ и кое не е? Нужно за кого? За теб може да не е нужно да „парадират“, за мен обаче е много нужно – ако и само за да се ядосват скинарите.\n15. HouseMD | 20 април, 2011 в 4:48 pm\nето че сам попадаш в капана на обществените предубеждения…\nЗащото какво друго е, ако не предубеждение, че хората които са толерантни към дадена група от обществото, е необходимо да са толерантни към всичките прояви на тази група (нещо което обикновено се опитват да натрапят повечето „гей активисти“)…\nВ твоето мнение обаче, някак си не върви логиката: „не съм си и помислял че различните трябва да се крият“, но „спрете да парадирате публично и по всевъзможни начини за своята РАЗЛИЧНОСТ“… Това звучи чисто и просто като: не се крийте, но се показвайте някъде по-далечко от мен и обществото… Това лично аз не бих нарекъл липса на предубеждение, но пък според мен си е напълно в реда на нещата… Нещо като „това, че Х. ми е приятел не значи, че приемам склонноста му към скандали“…\nОсвен това факта, че си пиеш с някой питието и си ходиш по-дискотеки, съвсем не означава, че не страдаш от предубеждения и си толерантен спрямо него… Доказателство за липсата на предубеждение обаче, би било ако се наложи да защитиш този някой от физически нападки(например) и го направиш така както би го направил за всеки един от останалата част от компанията…. Всъщност на думи обикновено всички сме толерантни… но нещата придобиват съвсем други измерения когато трябва да докажем думите си с действия….\nВ крайна сметка мисля, че сам осъзнаваш абсурдността на ситуацията (и другите коменари по-горе) в която се спори за правото на личността да се самоопределя и очакването всички да са толерантни… а в същото време се прави опит за налагане на мнение върху „непросветените“ с иронични подмятания и поднасянето на „научни“ факти….\nПък и ако досега не си се сблъсквал в спор с „различни“…. ще видиш как „спорейки“ ще ти се наложи да се „справяш“ с все повече и повече „опоненти“, а ти ще си оставаш все така сам в мението си…\nЗадавал ли си си въпроса всъщност с какво ще се различава този спор от спора с „не-различни“? С нищо…\nТака че нека не забравяме, че всички сме хора със своите хубави и лоши страни и както е казано „нищо човешко не ни е чуждо“… Всъщност точно това ни прави различни, а не това кой каква чурка иска да пипа и пипа….\n16. Stalik | 20 април, 2011 в 7:34 pm\n@HouseMD: Не, не съм съгласен, че бъркам. Но не смятам да се обяснявам защо това е така тук.\nТ. нар. от теб „истинска работа“ е едно много общо понятие, но ако трябва да се огранича в маркираните от теб две неща, ще кажа, че (1) възпитаването не е процес, който може да се случи от днес за утре и с нулев ресурс; това изисква организираност, време и финанси, които отделни единици няма как да постигнат; за съжаление това е към момента положението с политически активните ЛГБТ хора у нас; и (2) що се отнася до „правна уредба, защитаваща различните“ – такава има. И – както се вижда от новината, която (не) коментираме – тя ефективно и дейно се използва.\n@ IRID1UMsub: Би ли ми обяснил най-сетне, като говориш толкова разпалено за „парадиране“, какво всъщност имаш предвид? Кое визираш като „парадиране“? И защо (ако приемем, че това нещо, което и да е, наистина е парадиране) то е проблем?\nЩо се отнася до гей парадите – смисълът и функциите на един гей парад не са, за да показват сексуалната ми ориентация, а за да покажат, че сексуалната ми ориентация не е от значение; че ние не сме някакви маргинални единици, а многочислена общност; че неравното третиране на ЛГБТ хората и лишаването им от някои фундаментални права е проблем, който засяга много хора; това е начин за консолидиране на общността; начин една маргинализирана общност да излезе „на светло“ и да комуникира по проблемите си с широката общественост.\nНе зная дали си забелязал(а), но изтеклите вече три парада съдържаха в себе си важни елементи, които за съжаление бяха слабо отразени от медиите: пресконференции, обясняващи целите и ролята на парада и проблемите на ЛГБТ хората у нас; културни събития, представящи ЛГБТ общността в светлината й на културна общност; множество телевизионни изяви на активисти, които говориха по проблемите на ЛГБТ хората и обясняваха за какво иде реч.\nТова ли е „парадиране“???… Пффф…\n17. Дарина | 20 април, 2011 в 8:38 pm\n@IRID1UMsub, аз съм хетеросексуална жена, бе човек – ако случайно не личи от предишното ми съобщение, да взема да си го заявя открито. :) Ето, сега започвам най-тържествено да парадирам със сексуалната си ориентация. ;) И между другото, съвсем не бях единственото хетеросексуално присъствие на парада миналото лято. Как се навираме в муцуните на хората, да не би да им ходим по домовете?\nИ да, имам приятели, които са хомосексуални, знам дори кой от тях на кого е гадже и това изобщо не ми пречи. А на тебе какъв точно ти те проблемът? Какво точно разбираш под „не го натякваше по никакъв начин“ за онзи твой приятел?\nА ти си свободен да си организираш какъвто парад си искаш.\n@HouseMD, аз познавам Сталик и знам ,че той върши и това, което ти наричаш „истинска работа“, както и аз върша каквото мога с моите скромни възможности.\nАма ние наистина коментираме всичко друго освен статията. :)\n18. lobovad | 22 април, 2011 в 2:37 am\nНякой хора,изкарвам хомусексуалистите,като хора с „трето зърно“,като „хора 200 килограмови“,направо,защо не кажете,че гейовете за вас са едва ли не изроди?И Вие,@IRID1UMsub,вие ги изкарвате такива,защо изобщо правите такива крайни сравнения?!Като хора,сякаш,че нещо не им е наред,като хора второ качество…Изпадате в крайности,като казвате,че“науката можела да направи камъните след време да имат вкус на пържола“.Но това,няма нищо общо с това да си хомусексуалист.Обличали се фрапантно.Искам да Ви кажа,че имам много приятели гейове и лизбийки,които се обличат съвсем нормално.Не слагайте всички,под един знаменател.Дори някой хомосексуалист,да иска да сложи нещо по-различно в облеклото си,няма да го направи,защото ще се притесни от хорските подигравки.Познавам лично такива хора.Аз съм мъж и се влюбих мъж.Просто ми допадна душата му,съвпаднаха си характерите ни,имаме разбирателство помежду си,даже сексът между нас е прекрасен.Искам да кажа,че намерих сродната си душа.Намерих своята половинка.Но постоянно трябва да се крием,защото ще бъдем обект на нападки.Израстнах в семейство,където,ако бъдеш гей или лизбийка,се считаше все едно,че си прокажен,като нещо лошо.Но наистина,да си гей или лизбийка,това е все едно да се родиш така,че едното ти око да е светлокафяво,а другото синьо.И идва някой и те пита:“Ама защо едното ти око е светлокафяво,а другото синьо?“И аз му отговарям:“Защото така съм се родил“.Така е и с хомосексуалността.Освен това в училище търпях подигравките на съучениците си.Не стигаше,че вкъщи не ме разбираха и подкрепяха,а и на училище децата,а и забелязвах присмехулните погледи на някой учители.Какво повече мога да кажа…Който не е минал през това,нищо не знае.Но за обичта няма граници,защото когато две души са заедно,те са в пълен синхрон,независимо дали са мъж и мъж,жена и жена,мъж и жена.И пак искам да повторя,не поставяйте всички,под един знаменател,че парадирали със хомосексуалността си или,че се обличали крещящо,от хора до хора има голяма разлика и не всички са еднакви.Има много гейове облечени,съвсем нормално и със съвсем хуманно и балансирано поведение.\n19. Скандални записи от СРС-та може да разпалят гей-скандал в прокуратурата | GamaNews.bg - българският сайт за ЛГБТК новини | 26 април, 2013 в 1:38 pm\n[…] народа и на взимането на важни решения”. През 2011 г. пък заяви в предаването на проф. Юлиан Вучков, че всички в […]


66 хиляди са питали за пенсията си\nСправките за майчинство и безработица са най-често заявяваните услуги, отчитат от НОИ\nБлизо 290 000 души са посетили приемните на НОИ в София за 10 месеца. Това показват данните от електронната система на осигурителния институт. Сред най- търсените са справките са промяна на вече отпусната пенсия. От тази услуга са се възползвали 66 хиляди души. Около 30 хиляди пък са търсили информация за обезщетения за временна неработоспособност и майчинство.\nОт началото на май 2018 година в НОИ- София заработи електронната система за административното обслужване. Интерес към предлаганите услуги са потърсили близо 290 хиляди души, показва справка на държавното осигуряване. Най-голям е бил интересът към услугите свързани с изменение на вече отпусната пенсия, като на опашката за билетче с конкеретен въпрос по темата са заставали 66 хиляди лица.\nГражданите са имали интерес и\nкъм обезщетенията за временна неработоспособност и майчинство. През приемната да преминали над 36 хиляди души. Освен това става ясно, че 26 603 души до момента са подали документи за пенсия. От 3 до 7 митути е продължило облужването на всеки застанал на гишето. Това означава, че на практика опашка не е имало, защото всичко е добре организирано, уточняват от НОИ.\nЕлектронната системата за управление\nна административното обслужване включва билетоподаващо устройство, указващо предлаганите услуги и реда за прием. От него клиентът получава билет с номер и описание на избраната от него услуга. Към системата е монтирано светлинно табло, което насочва клиента към точното гише. Първото териториално поделение, което е внедрило подобен подход към административното обслужване, е в Плевен. След него се включват Пазарджик (2014 г.) и Бургас (2017 г.).


СТАРТИРА XXII – ТО ИЗДАНИЕ НА БАЛКАНСКИ МЛАДЕЖКИ ФЕСТИВАЛ В САНДАНСКИ -\nСТАРТИРА XXII – ТО ИЗДАНИЕ НА БАЛКАНСКИ МЛАДЕЖКИ ФЕСТИВАЛ В САНДАНСКИ\nС церемония по посрещане на доброволците и знамето на фестивала стартира 22-рото издание на Балкански младежки фестивал „Младостта на Балканите“ в Летния театър на град Сандански. Фестивалната програма започна с празнично и пъстро шествие по главната улица „Македония“ до Летния театър.\nНачало на фестивала, обединяващ младежи от Балканите, даде кметът на община Сандански – Кирил Котев, който поздрави всички в препълнения Летен театър с Националния празник на България- 6 септември. „За нас е изключителна чест и удоволствие да ни гостувате в Сандански! Пожелавам много приятни емоции на всички млади участници. Сигурен съм, че ще успеете да разгърнете на 100 % потенциала и възможностите си и всеки от вас ще покаже най-добре своя талант. За нас всяко издание е незабравимо и вълнуващо и се надявам и за всички вас да е така. Успех на фестивала“ – каза още от сцената на Летния театър Кирил Котев.\nПриветствие към организатори, участници и публика отправи и зам.-министъра на младежта и спорта Ваня Колева, зам. – министъра на икономиката -Александър Манолев и Атанас Стоянов –Народен представител. Сред официалните гости бяха още Зорица Органджиева – зам.-кмет на община Сандански и Георги Трайков – зам.-кмет на община Сандански.\nВечерта, изпълнена с настроение започна с хореография на доброволците и продължи с изпълненията на местни самодейни състави от град Сандански и изпълнители и танцьори от Сърбия, Косово, Черна гора и др., които затвърдиха максимата, че младите са бъдещето и настоящето.\nДнес, фестивалът продължава с изложба, работилници за рисуване с естествени материали, сцена за традиционни изкуства и фестивална програма.


【Смъртоносни разкрития】 Хермес • Цена | Ciela.com\nШерифът на Сън Вали – Уолт Флеминг, се опитва да балансира между грижите за двете си дъщери и работата си. Животът му се усложнява още повече, когато сиатълският детектив Лу Болд се обажда на Флеминг с информация за убийство в големия град. Случаят, изглежда, има връзка с градчето на шерифа, където живеят много богати и властни хора от света на професионалния спорт.\nСъвместното разследване на Флеминг и Болд се сблъсква с нови проблеми. Мартел Гейл, известен спортист, е намерен убит в Сън Вали. Подозренията падат върху двама от местните богаташи, заплашвали Гейл дни преди смъртта му. За лош късмет на шерифа обаче, те са хора, които – освен с много пари – разполагат и с отлични адвокати.\nДокато подрежда пъзела на двете убийства, у Флеминг се зараждат подозрения и към жената, която обича – Фиона Кеншоу. Това още повече го обърква. За да решат случая, Болд и шерифът ще се изправят срещу могъщи финансови интереси, ще изложат себе си и близките си на смъртна опасност.\n📚 Смъртоносни разкрития\nАвтор: Ридли Пиърсън\n17 милиона причини да умреш\nАвтор Ридли Пиърсън


Искате да откриете най-актуалните продукти специално за вас – в магазина на латексови бои ООД сте на най-подходящото място\nТърсенето на продукти като тези на Латексови Бои ООД в наши дни\nАко вие сте в позицията на купувач, забележете, че всички продукти на Латексови Бои ООД има свои специфични преимущества, които могат да бъдат точното нещо за вашите желания. Според експерти от Латексови Бои ООД пазарът на продукти в настоящия момент е напълно развит, затова вие можете почти навсякъде да намерите най-търсените продукти. Потребителите на Латексови Бои ООД са сигурният ни съюзник и заради това ние сме устремени към това да сме точно толкова целеустремен и отговорен дистрибутор на техните продукти.\nПродуктите на Латексови Бои ООД са изработени само за вас\nПроизвеждайки продуктите на Латексови Бои ООД ние сливаме технологичния процес, липсата на време и характеристиките и изграждаме нещо уникално. Именно сега настъпва часът за да изготвите план преди пазаруването. Елемент, който отличава магазина на Латексови Бои ООД от останалите магазини на пазара, винаги е било безкрайното наличие на продукти, сред което имате възможност да помислите, за да направите най-добрия избор. За екипа на Латексови Бои ООД е изключително важно купувачите ни да бъдат доволни. Спрете се на Латексови Бои ООД, като си гарантирате шанса да избирате между безброй атрактивни продукти, за да намерите именно търсеното от вас.\nВсички продукти на Латексови Бои ООД впечатляват с огромен брой силни характеристики\nКакто досега ви казахме, предоставените от Латексови Бои ООД продукти са носители на индивидуални качества и минало. В магазина на Латексови Бои ООД имаме умението да пазим равновесието между разходите за един продукт и качеството, така че да представим най-добрите и уникални продукти за вас и за вашите желания. Доверявайки се именно на магазина на Латексови Бои ООД, вие инвестирате в живота и в своето настояще. Изберете Латексови Бои ООД и сами ще забележите разграничението между направените от нашия екип продукти и направените в останалите магазини продукти.\nПродуктите на Латексови Бои ООД са иновативни\nВсички продукти, които можете да закупите от Латексови Бои ООД, са модерни и със сигурност потребни. Методът, който ние от Латексови Бои ООД следваме, за изграждане и предоставяне на нашите продукти, е утвърден във времето на съществуване на компанията. Една от приоритетни мисии на Латексови Бои ООД е непрестанно да следим както пазара, така и нуждите на клиентите ни. Чувството н азащитеност е ценна част от една покупка, поради тази причина, бидейки уникални и в синхрон със съвремието, ние от Латексови Бои ООД ви предоставяме безапелационен гарант, че залагате на идеален избор. Вниманителната грижа и отношението към потребителите ни прави и продуктите на Латексови Бои ООД точно такива. Продуктите на Латексови Бои ООД са отлично приложими и това ги прави уникални. Искате най-доброто – като лидер на пазара, ние от Латексови Бои ООД ще ви го предоставим.\nПоследно ще акцентираме, че купуването на продукти от Латексови Бои ООД е задание, на което би трябвало да се гледа достатъчно задълбочено. Ние от Латексови Бои ООД ви предлагаме качество, страхотни цени и коректно ниво на работа. В магазина на Латексови Бои ООД неспирно проучваме модернизациите, които съвременността диктува над необходимостите и над пазара, за да станем напълно релевантни да откликнем на всяко едно търсене и на всяко ваше желание. Изгодното пазаруване значи, че можете да знаете кой е най-страхотния избор и в магазина на Латексови Бои ООД целим да ви улесним преимуществено в това начинание. Вдъхновението, с което ние от Латексови Бои ООД ще се изправим пред вас, въплътяваме и в нашите продукти.


Ревю на HTC One S | Arzid\nВъншният вид на One S е доста интересен. От една страна, смартфонът наподобява по-старите устройства (Desire например), от друга - той изглежда страхотно. Нашият тестов образец е с черен корпус от алуминии, който е бил подложен (ще назовем научния термин) на плазмено-електролитно анодизиране.\nТази сложност, според производителя, е необходима за издръжливостта и стабилността на покритието от надраскване. Естествено надраскването не трябва да бъде умишлено, но щети могат да бъдат причинени от ключове и такива неща в джоба.\nВторият плюс на апарата е, че той е на мода - корпусът на смартфона е тънък - само 8 мм. По време на писане на тази статия, HTC One S претендира за най-тънкото Android устройство. И с тегло по-малко от 120 грама!\nКонтрастът на гланцираната матирана повърхност винаги е бил оръжие на дизайнерите на HTC. Напълно матирани страни, а предният панел е почти изцяло покрит със стъклото на дисплея. Присъствието на метал тук е много малко: в горната част, където е разположен основният високоговорител, предната камера, сензорите и най-отдолу.\nПод дисплея са разположени три сензорни бутона "Назад", "Начало" и "стартиране на приложения". В горния край е разположен 3.5 мм аудио-жак, бутона за включване/заключване на екрана и микрофона за премахване на шума. В долната част, съответно седи главния микрофон. От лявата страна има един конектор MicroUSB, от дясната - бутона за регулиране силата на звука.\nОще малко за корпуса. Той практически е монолитен, с изключение на малкия капак в горната част на задния панел (пластмасов с меко на допир покритие). В тази част е разположена 8-мегапикселовата камера с червен ръб (в сивата версия - е със синьо), и светкавицата. Под капака се намира слота за micro-SIM и всичко останало.\nДиагоналът на Super AMOLED-дисплея е 4,3 инча, а резолюцията - 540 × 960 пиксела. Резултатите са отлични, а яркостта, контраста и добрите ъгли на видимост са се превърнали в предимство за този тип матрица.\nПубликувано в Технологии с етикети gsm, HTC One S, Ревю, смартфон от Xerox. Постоянна връзка.


Apartamentos K2 - НАЙ-НИСКИ ЦЕНИ от agoda.com\nВиж всички 129 места за настаняване в Па де ла Каса.\nLa Solana, 55, Пас де ла Каза, Па де ла Каса, Андора - Покажи на картата\nПовече за Apartamentos K2\nApartamentos K2 е с идеално местоположение на 100 метра от ски курорта Grandvalira в град Pas de la Casa, Андора. Всички апартаменти разполагат с минибар, телевизор, малка кухня и безплатен Wi-Fi. Апартаментите К2 са отлична база за любителите на ските и планинския туризъм. Магазините с изгодни цени в столицата Андора ла Веля са на около 30 километра. Районът е с лесен достъп до път CG2. Всеки апартамент включва собствена баня. Кухненската зона е оборудвана с микровълнова фурна и хладилник. Осигурени са също кухненска посуда и спално бельо. Някои апартаменти имат и балкон. Рецепцията на K2 предлага ски гардероб и ски оборудване под наем. На място има игрална зала.\nBooking.com (822)Agoda отзиви (3)


20/04/2011 - 16:27\nЛогическото твърдение е, че “технологиите не могат да заместят бог”, а не че “бог може да замести технологиите”. Има голяма разлика 🙂\n20/04/2011 - 16:34\n+1 за горния коментар.\nМоже и папата да е прав и ти (и мисля че е така). Особено технологиите не могат да заместят вярата в технологиите.\n20/04/2011 - 17:12\nА кой каза, че вярата може да е само в бог? Ти виждал ли си кварк?\n20/04/2011 - 19:56\nахахахаха ебаси якото заглавие :D. аман от тези дъртаци/клоуни проповядващи приказки от 1001 нощ, добре че не останаха много да им вярват на простотиите\n20/04/2011 - 20:31\nПо същата причина на всяка църква има гръмоотвод. Какъв е този бог, който не може да си защити собствените храмове от такова елементарно природно явление каквото е гръмотевицата? И какви са тези божии служители които имат по-голямо доверие в една метална пръчка отколкото в собственият си бог.\n20/04/2011 - 21:08\nЕеех, Лонги, толкова години я дъвчеш тая тема. Поне малко да беше се задълбочил или поне отворил ума си. Ето една чудесна книга, която не цели да те направи вярващ: http://lydblog.wordpress.com/2.....-know-god/\n20/04/2011 - 22:48\nНапълно нормално е попската безполезна сган да не вярва в бог. Това е очевидно за всеки, който не е религиозен маниак, независимо дали и в какво се задълбочава, отворен ли му е умът и всякакви други безсмислени псевдодуховни бъртвежи.\nИ накрая една аналогия – нима някой очаква от овчаря да пасе трева? Не, разбира се! Овцете пасат трева, а овчарите ги доят, стрижат и нагъват агнешко.\n21/04/2011 - 00:43\nВ тази картинка има логически пробив.\n21/04/2011 - 20:40\nЕййй тая книга дето я препоръчват по-горе съм я чело. Т.е. само първите 20-30 страници де преди да полети в красива парабола към кофата. Малко неща могат да дадат толкова много поводи за подигравка като хармонично квантово-механично-виртуално-духовната паралелна вселена в която живеят откачалките като Дийпак Чопра. Пред тоз гений папата с неговите изказвания ряпа да яде.\n04/05/2011 - 14:12\nЕ ти какво очакваш да каже папата – че господ е заменим и не е перфектен? Абсурд!\n11/05/2011 - 02:11\nТва колко време ми е стояло като тапет…\nДемотиваторските КЪРТИнки много ме забавляват, колекционирам си ги, и даже мисля да принтя някои от тях 🙂\nЕто още една подобна:


Спортист №1 на България за 2018 година разкри формулата на успеха\n8 Дек. 201919:55\nСпортист №1 на България за 2018 г. Тайбе Юсеин даде специално интервю за предаването „Спорт+“ по „ТВ+“. През тази година най-добрата ни състезателка в борбата спечели Европейската титла в категория до 62 кг. на континенталния шампионат в Букурещ и извоюва сребърен медал на Световното първенство в казахстанската столица Нур-Султан. Така тя отново е един от основните претенденти за отличието Спортист на годината. За представянето на Тайбе на Световния шампионат, за работата й с треньор номер 1 на 2018 г. Петър Касабов и за Олимпийската мечта - вижте в специалното интервю с Тайбе Юсеин.\n- Здравей, Тайбе. Благодаря, че прие поканата да гостуваш в предаването „Спорт+“. Доста кратка беше почивката ти след световното първенство и виждаме, че си отново в залата. Първо, как си?\n- Здравейте! И аз благодаря за поканата и възможността да ви гостувам. Чувствам се добре. Току що приключих една тренировка. Да, почивката може би беше кратка, но може би не чак толкова, защото предстоят големи състезания и за да се представим на ниво, трябва да сме в залата.\n- Със сигурност трябва да се полагат много усилия. Започна вече да се готвиш за новата състезателна година. Как ти се струва началото на подготовката за новата 2020 г.?\n- Малко е тежко в първите тренировки, защото, както стана дума, не сме били известно време в залата и за да вляза отново в ритъм е нужно време. За сега обаче нещата се развива добре и се надявам да продължават да се развиват във възходяща линия и до няколко месеца вече да съм в най-добра форма.\n- Нека те върна към състезателната 2019 г. Каква е цялостната ти равносметка за годината?\n- Бих казала, че е успешна годината. Да, загубих златото във финала на Световното в Казахстан, но спечелих квота за Олимпиадата, което беше най-важното за годината. Освен това, спечелих и Европейското първенство, така че все още името ми е сред големите в спорта и се надявам така да бъде и на Олимпийските игри в Токио.\n- Да поговорим малко и конкретно за световното първенство. Сега вече мина известно време след самото състезание, кое по-силното чувство в теб: удовлетворение от спечелената квота или лека тъга от загубеното злато във финала?\n- Удовлетворението от спечелената квота, защото проведохме много тежка подготовка преди първенството. На самото състезание ми се получиха неща и техники, които никога не бях правила до сега на в състезателни условия. Така че виждам, че има развитие и това ме радва много и, всъщност, ме мотивира да продължавам да тренирам още по-усилено, защото знам, че тези нови неща, които вкарваме в тренировките в момента, ще ми помогнат да изненадам с тях съперничките си в бъдеще.\n- А би ли разкрила, дали една от тези техники се получи точно на полуфинала срещу Мария Састин, когато победи унгарката буквално за няколко секунди?\n- Точно за тази техника говоря. Правили са ми я на състезание, освен това в тренировките са ми я прилагали и моите колежки, но аз до сега не бях успявала да я приложа. От известно време с г-н Касабов работихме върху нея. Казва се „кръстачка“, защото се омотават краката и се превърта съперника. Даже преди няколко месеца преди самото състезание си говорихме с г-н Касабов и той ми каза: „Хайде, да го пробваме да състезание, ще видиш, че там ще се получи“. И след като стана ми каза: „Видя ли, че ще стане. Казах ти, казах ти.“\n- Какво ти даде това вдъхновение за влизането в самия финал, след като видя, че успя да приложиш тази техника и на състезание?\n- Знаех, че вече мога да разчитам и на други техники, имам и други комбинации, с които да стана още по-непредвидима за моите съперници и да ги изненадам.\n- Успяхте ли с г-н Касабов да анализиране представянето ти на самия финал. Там пък какво не се получи?\n- Изчаках... Не знам, може би изгубих увереност за секунди. Не знам точно какво се получи. Спрях да работя в среща, в която си я водех може би първите три минути със сигурност си водех съперничката. След това може и да съм се уплашила, че няма да издържа физически .. Няма точно обяснение. Просто моментно състояния, което в момента няма как да го върна и променя.\n- Така или иначе квотата обаче е факт, нека гледаме позитивно. Това, че успя единствена да спечелиш квота от нашия отбор, дава ли известно спокойствие от гледна точка на подготовката за самата Олимпиада?\n- Да. От гледна точка на подготовката ми дава спокойствие, но пък ние сме един отбор и всички момичета в тима вървим заедно в комплект. Така или иначе се готвим за всяко едно състезание заедно.\n- Колко квоти още смяташ, че могат да спечелят момичетата?\n- А колко ще е трудно да се завоюват квоти, при положение, че те ще се раздават само на две квалификации. Едната от тях обаче ще бъде в София. Това до каква степен може да помогне на състезателите?\n- Знаете какво казват – че вкъщи и стените помагат. Аз обаче се надявам моите колежки да спечелят квоти още на първата квалификации и да не се стига до състезанието в София. Но това, разбира се, е и до късмет; до това дали ще имат ден.\n- А на теб лично колко трудно ти беше да завоюваш квотата при положение, че Световното бе първото състезание, на което се раздаваха квоти за Олимпиадата и всички отбори бяха насочили подготовката си именно за него?\n- Доста трудно беше. Направих 5 срещи. Всяка една състезателка, която се е доказала в своята страна идва на Световното и излиза едва ли не на война за тези пет квоти, които се раздаваха в Нур-Султан.\n- Нека те върна малко назад във времето. Да, сега ти предстои Олимпиадата в Токио, но преди три години и половина беше тази в Рио. Сега, от дистанцията на времето, какъв съвет би дала на по-младата Тайбе тогава?\n- Не бих й дала съвет. Просто сега мисля, че съм доста по-уравновесена. Подготвена съм психически за това, което се случва по време на една Олимпиада – цялата обстановка, атмосферата – и се надявам да съм по-спокойна, когато моментът настъпи.\n- Ще успееш ли да задържиш това спокойствие по време на подготовката и на самата Олимпиада?\n- Ще се опитам. Мисля, че и екипът, с който работим – г-н Касабов и г-н Петков – ще направят всичко възможно за това да запазя спокойствието си.\n- След ранното отпадане в Рио сподели, че си мислила за отказване от спорта, но именно г-н Касабов е бил човекът, който те е върнал на тепиха. Ще ни разкриеш ли какви са вашите взаимоотношения, как ти се струва работата с него ?\n- Той е максималист. Винаги всичко трябва да е перфектно, но това го предава и на нас момичетата и ние се стремим всичко, което правим да е по най-добрия начин. В същия момент обаче, когато спечелим дадена среща на тренировка, но нещата не са се получили по начина, по който ние сме искали, се разстройваме. Тогава той пък идва при нас и ни успокоява. Казва ни да не се притесняваме, че всичко ще бъде наред. Нищо фатално не е станало. В крайна сметка, на състезанията дават медали за това, че си преборил противника, а не за перфектно изпълнени хватки. Така че, точно този баланс, който той успява да държи – едновременно да изисква максимално много от нас, но и да ни учи да се радваме и на малкото, което успяваме да постигаме – това е нещото, което най-характерно в неговата работа.\n- Още в третата му година начело на националния ни отбор нашият състав завърши на второ място отборно на Европейското първенство в Букурещ – нещо, което до момента не се беше случвало. Какво още говори това за неговата работа?\n- Това говори, че работи в правилната посока и методите му на работа дават резултат.\n- И вашата съвместна работа определено дава резултат. През миналата година вие бяхте избрани съответно за спортист и треньор на годината. Какви бяха емоциите, когато чу името си, че е номер 1 в класацията? Малко преди това беше чула и неговото име като най-добър треньор на годината...\n- Да станеш Спортист на номер 1 на България е една мечта, която не вярвам, че има професионален спортист, който да се състезава за родината си и да не иска да спечели този приз. Чувството наистина е уникално, защото трудът ти е оценен от всички хора и ставаш забележим. Още по-забележим, дори и по улиците, да речем. И най-хубавото е, че усещаш обичта на хората, което пък още повече те мотивира за работа.\n- А това носи ли и допълнително напрежение, че от теб се очаква още повече?\n- Знаете ли, аз мисля, че успехите идват с отговорност. Не може да има отговорност без успехи или пък обратното – да има успехи без отговорност. През годините съм се научила да си я нося тази отговорност, но в същото време се опитвам това да не повлиява на представянето ми на тепиха.\n- Говорейки за отговорността, откакто г-н Касабов е начело на националния ни отбор свикнахме да очакваме медали от женската ни борба на всяко голямо състезание. Това носи ли със себе си едно малко по-различно очакване от вас сега, когато излизате на тепиха?\n- Има очакване. Както казахте, в последните години ние носим доста от медали в борбата. Но свикваме на очакванията. Това ни казва и г-н Касабов: „Очакват от вас, защото можете. Щом очакват, значи можете“. Това ни помага да се мотивираме още повече.\n- И тази година ти си един от малкото ни състезатели с медали и от Световен, и от Европейски шампионат. Очакваш ли отново да си в челните места в класацията за Спортист на годината?\n- Надявам се. Разбира се, че искам да съм в десятката. Но не го определям аз.\n- Признавала си, че си получавала предложения да се състезаваш за други държави. Защо си отказвала и какво е за теб възможността да представяш България пред света?\n- През годините съм имала не точно проблеми, но съм имала нужда от подкрепа от Българската федерация по борба. И винаги, когато съм търсила подкрепа, съм я получавала. В момента, в който започнах да имам успехи и, разбира се, други страни изявиха желания да се състезавам за тях, но аз тъкмо бях започнала да си изграждам име тук и, както се казва, да ставам човек. Защо да променям това, особено, когато имам и подкрепа от федерация? Камъкът си тежи на мястото. Няма защо да ходя да ставам пионка някъде другаде, когато мога да съм си тук и да имам глас.\n- И чувството, когато чуеш българския химн от най-високото стъпало на почетната стълбичка...\n- О, разбира се! Това е нещо, което пожелавам да усети всеки един спортист, защото това наистина са сбъднати мечти.\n- Кой е състезателят в борбата, на когото се възхищаваш. Кой е твоят идол?\n- Като малка се възхищавах да Валентин Йорданов, на успехите му, на неговите медали. Най-вече на неговата техника, която и до ден днешен остава неразгадана за противниците, как точно я е прилагал.\n- Успява ли си да се докоснеш до него и да го разпиташ за прословутата му техника?\n- Да, когато той беше Президент на БФБ, идваше с нас по състезания и след всяка схватка имахме среща, на която ми казваше къде съм сгрешила и къде мога да направя нещата по-добре. Понякога дори влизаше директно на тепиха и ми даваше практически урок.\n- Освен практически, ти получаваш и теоретични уроци. Все още си студент в НСА със специалност „Треньор по борба“. Как се развива обучението ти?\n- Все още съм студент, последна година. Надявам се следващият семестър вече да успея да завърша. Но не мога да се оплача. И обучението ми върви, и спорта ми върви. Успявам да ги съчетавам.\n- Може ли очакваме Тайбе да ни радва още много и в бъдеще, но вече отстрани на тепиха?\n- Не искам да говоря от сега в толкова дългосрочен план, защото имам цел пред мен и не искам да мисля за след това.\n- Може би към финала на нашия разговор, за какво мечтаеш все още?\n- Мечтая за това, което все още нямам, а това е Олимпийска титла.\n- И нещо, което искаш да кажеш за финал на нашите зрители?\n- Да продължават да гледат вашето предаване, да са живи и здрави и да ни подкрепят.\nРепортер Димитър Петков\nПризнание за Тайбе Юсеин, направиха я щастлива\n28 Ноем. 2019 18:28\n9 Окт. 2019 15:26


Може ли да се заразим с коронавирус при самолетен полет? | Новини и независима журналистика\nПлътно един до друг, часове наред в затворено пространство: възможно ли е да се заразим с коронавирус по време на полет със самолет? Изследвания, цитирани от Deutsche Welle, дават отговор на този въпрос.\nПандемията промени коренно навиците ни при пътуване. Носенето на маски е задължително във всички превозни средства, включително в самолетите, където обаче важи едно изключение: когато пием течности или се храним, имаме право да свалим маската.\nТвърди се, че това не увеличава риска от зараза, тъй като самолетите са оборудвани със специални вентилационни системи, които намаляват до минимум хоризонталните въздушни потоци. Казано по друг начин: в самолетите въздухът се движи основно отгоре надолу.\nЗараза в бизнес класата\nНови научни изследвания обаче показват, че въпреки това е възможно да се заразим с коронавирус по време на полет със самолет, съобщава списание “Шпигел”, като уточнява, че във въпросните изследвания става дума за полети от пролетта, когато при пътуване със самолет още не беше задължително да се носи маска.\nПри първото изследване екип от Медицинския университет в Ханой е проследил пътниците на директен полет от Лондон до Ханой. Предполага се, че 72-годишна жена, която по време на полета е имала кашлица и болки в гърлото, е била първият пътник със зараза на борда на този самолет. Изследователите са успели да издирят всичките 16 членове на екипажа и общо 168 от пътниците (84% от всички пътували с този полет). След проведените тестове положителна проба са дали 15 пасажери и един член на екипажа, като 12 от общо 15-те заразени пътници са били настанени в бизнес класата, където е седяла и болната жена.\nВ тази връзка е интересно и второто изследване, което е проучило 4 случая на зараза с коронавирус по време на полет от Бостън до Хонконг. При четиримата заразени учените не само са установили самата инфекция, но и са успели да разчетат геномите на причинителите на заразата.\nРезултатът: те се оказали напълно идентични. Между януари и юни са били изследвани общо 30 000 геноми на вируса, като при нито един от тях не е имало 100-процентово съвпадение с пробите от полета до Хонконг. От което следва, че по всяка вероятност заразяването е станало именно на борда на самолета.\nИ двете изследвания пораждат сериозни съмнения относно ефективността на мерките в самолетите. А особено тревожен е фактът, че дори в бизнес класата, където седалките са доста разредени, един човек с коронавирус може да зарази толкова много пътници.\nКъде трябва да се внимава най-много\nДруго изследване, проведено от учени от университета в Сеул, показва на свой ред къде в самолета е най-вероятно да се заразим с коронавирус. За целта всичките 310 пътници на борда на самолет, изпълняващ полет от Милано до Сеул, са били изследвани за симптоми преди да се качат в самолета. Единайсет от тях не са били допуснати на борда, тъй като са имали симптоми. На останалите са били раздадени маски от високия клас на защита, след което пътниците са били настанени на поне 2 метра един от друг. Маските са били сваляни само по време на хранене или при ходене до тоалетните помещения.\nСлед кацането пасажерите отново са били изследвани, след което всички, без изключение, са били поставени под 14-дневна карантина. На първия и на последния ден от карантината на всички са били направени тестове за коронавирус. Резултатите: шестима души са дали положителни поби на първия ден, а една пътничка е била с положителен тест на последния ден от карантината.\nАвторите на изследването са убедени, че въпросната жена се е заразила именно по време на полета, тъй като е седяла в близост до човек с коронавирус, който обаче не е имал никакви симптоми, а освен това е посетила тоалетните помещения, които са се намирали близо до друг заразен пътник без симптоми.\nЗа да потвърдят изводите от това изследване, учените са повторили експеримента при още един полет от Милано до Сеул. Тъй като и този път изследването завършило със сходни резултати, учените стигат до извода, че рискът от предаване на заразата е най-висок на онези места в самолета, които биват докосвани от повече хора. В най-голяма степен това важи за тоалетните помещения и за повърхностите, до които пътниците се докосват при качване или слизане от самолета, както и по време на самия полет.\nФранцузин случайно се катапултира от изтребител при…\nПри влажна пролет режимът на водата може да бъде облекчен


Собственик на Tesla Model S бе глобен за твърде високи емисии на въглероден диоксид - kaldata.com\nСобственик на Tesla Model S бе глобен за твърде високи емисии на въглероден диоксид\n13:26 | 10.03.2016\nВ САЩ и някои други държави купувачите на електромобили получават данъчни отстъпки за закупуването на автомобил, който не замърсява околната среда. За САЩ отстъпката достига $7 500, а в Сингапур до $10 800. Джо Нгуен (Joe Nguyen), жител на Сингапур, купил в Хонконг Tesla Model S за около $51 000. След това автомобилът бил доставен в Сингапур, където неговият собственик подал документи за данъчна отстъпка.\nСлед около два месеца, през които електромобилът бил подробно тестван от съответните органи, вместо отстъпка, Нгуен получил солидна глоба в размер на $11 000. Причината за налагането на тази глоба е превишаване на емисиите на СО2. Това съвсем не е грешка, понеже в Сингапур се отчитат не само вредните газове от ауспуха, а и страничните фактори. В този случай са отчетени емисиите на въглероден диоксид в атмосферата по време на производството на електромобила.\nИ още, според регулатора, Model S консумира 444 Wh енергия на всеки изминат километър. Според нормите на Сингапур, на всеки Wh електрическа енергия се генерират по около 0,5 грама вредни вещества, най-вече СО2. Получава се, при всеки изминат километър електромобилът генерира по 222 грама въглероден диоксид. Според официалните данни на Tesla, електромобилът Model S консумира по около 210 Wh електрическа енергия на километър. Засега не е известно, как са пресмятали разходите на енергия в Сингапур.\nСлед като разбрал за проблема, Илън Мъск се свързал с премиера на Сингапур, с който имат много добри отношения.\nСлучаят предизвика много дискусии в уеб-пространството. Много хора считат, че Tesla Model S може и се зарежда чрез слънчеви панели или от ВЕЦ – процес, при който няма СО2. От друга страна, фабриките разполагат с мощни филтри за елиминиране на вредните вещества.\nПредишна новинаНовата версия на браузъра Opera за разработчици има интегриран блокер на реклами\nСледваща новинаAlphaGo спечели и втората партия Го срещу Ли Седол\nIT Новини 14:26 | 29.09.2021


Зам.- кметът Веселина Тихомирова приветства участниците в Инфотур в Източните Родопи | Kardjali.bg\nЗам.- кметът Веселина Тихомирова приветства участниците в Инфотур в Източните Родопи\nЗам.- кметът Веселина Тихомирова приветства участниците в Инфотура на ТИЦ от страната. Групата от 40 души- туроператори, блогъри и представители на медии, втори ден е в Източните Родопи. След Хасково и Минерални бани, днес тя е на обиколка в област Кърджали. Маршрутът започна с природния феномен Каменните гъби и археологическия комплекс ”Перперикон”. В Кърджали гостите посетиха Регионалния исторически музей и останаха впечатлени от културно- историческото наследство на региона, представено в отделите „Археология”, „Природа” „Етнография”, експозицията „Църковно изкуство” и експозицията „Кърджали –градът”.\n„Тази среща ще постави основите на едно партньорство между общините, туроператори, блогъри и медии”, каза зам.- кметът Веселина Тихомирова и посочи, че доброто сътрудничество ще бъде инструмент за развитие на туризма, популяризиране и рекламиране на туристическите обекти, а доброто промоциране на културното наследство ще допринесе за икономическото развитие на петте общини в областите Хасково и Кърджали, включени в програмата на Инфотура.\n„ Кърджали се разви и промени коренно облика си за 6-7 години, превръщайки се в модерен европейски град чрез реализиране на проекти, свързани с подобряване на инфраструктурата, опазване на околната среда, повишаване стандарта на живот. С европейски средства се реализира и друг важен проект за консервация и изграждане на Посетителски център в подножието на световноизвестния свещен град на траките ”Перперикон”, който ще даде тласък за развитието на туризма в региона”, сподели още пред гостите от страната зам. –кметът Веселина Тихомирова като изрази надежда, че времето, прекарано в Кърджали ще остави у тях вълнуващи впечатления.\nСлед посещение в РИМ – Кърджали групата участва в панорамна обиколка на областния град, която включваше Средновековния манастирски комплекс „Св. Йоан Предтеча”, Водното огледало, Пазара на производителите, градската джамия, парк „Арпезос – Север”.\nНа 19 април Инфотурът ще продължи в Ивайловград и Свиленград. В него участват 40 души, като 17 от тях са от туроператорски фирми в страната, блогъри и представители на медии.\nПо случай Баба Марта кметът на Кърджали инж. Хасан Азис дари децата на Кърджали с близо 2800 мартенички\nОткриха уникален макет на античния Перперикон в сградата на общината


Мебели от чам | Барато - Варна | Ниски цени\nТрикрилен Тони 2\nПоказани са от 17 до 21 от 21 резултата (2 страници)\nПредимства на мебелите от чам\nОбичате ли аромата на дърво, особено когато го усещате в дома си...? Навярно няма нищо по-омайващо от това, прибирайки се вкъщи да усетим природата навсякъде около нас. И не, не говорим за ароматизаторите с дъх на бор, които много от нас поставят в стаите си, а за така наречените мебели от чам, които са може би най-добрият избор при интериорните решения!\nПознатите ни дървени мебели са много предпочитани от хората, които държат на уюта в дома си. Те създават специална атмосфера във всяко жилище и не рядко ги ползваме и цял живот. Качеството и издръжливостта им във времето са пословични и именно това е причина номер едно голям процент от хората да залагат на моделите мебели чам, или такива които са изработени от друг вид дървесина.\nДоста от нас са предубедени по отношение на всички мебели от ествествено дърво. Върлува твърдението, че те са по-податливи от надрасквания, отколкото тези от ПДЧ и MDF, като поради тази причина много хора отбягват са си купуват обзавеждане от подобен материал. Тук можем да насочим фокус и към цената – тя е и малко по-висока, в сравнение с тази за мебелите, изработени от друг материали, но пък е напълно оправдана…\nМожете да се натъкнете на най-различни мебели от чам: легла, гардероби, ракли, холни секции и др. Разнообразието и вариантите са много, но ако сте решили да изберете мебели чам, или такива изработени от друго дърво, можете да бъдете сигурни, че ще останете доволни от качеството и не на последно място – жилището ви ще добие супер уютна визия, на която няма да можете да се насладите години наред!\nЕстествените материали са предпочитани във всяко едно отношение. Колкото по-близо сме до природата, толкова по-добре за нас. Ако можем да постигнем това във всеки един аспект от живота, ще живеем далеч по-пълноценно. Нека започнем от мебелите от чам, които определено ще променят енергията и атмосферата в дома ни, независимо от това за кое точно помещение си ги купуваме. Дали ще избереммебели от чам само за спалнята си, или ще заложим на този материал изцяло, си остава наше решение, но при всички случаи, ще останем повече от очаровани от крайния резултат!


Марица ще зимува на 4-то място след загуба от Димитровград\nМарица ще зимува на 4-то място след загуба от Димитровград\tСъбота, 29 Ноември 2014 23:42\t| PlovdivDerby.com\n"Марица" загуби при гостуването си на "Димитровград" с 3:1 в мач от последния 17-ти кръг от есения дял на шампионата в Югоизточна "В" група.Още в началото на мача стана ясно, че сливенския рефер ще играе важна роля в този мач. Той нашари с картони "жълто-сините" още в началните минути на срещата. Така още в 5-та минута след несъществуващо нарушение, за втори жълт картон беше изгонен Хакан Байрямов. Маричани продължиха да търсят гола и няколко минути по-късно, напук на случващото се, Виделен Сердарски отбеляза за 0:1, след като изпълни специалитета си - точен и силен шут от пряк свободен удар.В 35-та минута реферът не изгони футболист на домакините. Последният в защитата на "Димитровград" спря непозволено откъсващ се сам срещу вратаря на домакините футболист на "Марица". Минута по-късно обаче, съдията изгони един от най-дейните на терена Кристиян Павлов. Футболист на домакините удари няколко пъти с юмрук Павлов. Паднал на земята Кристиян изрита противниковия състезател и съдията изгони двамата провинили се играчи. С 9 души "жълто-сините" допуснаха изравняване в 43-та минута, след колективна грешка в отбраната, чрез Живко Митев. При този резултат - 1:1 завърши полувремето. През второто полувреме домакините вкараха още два безответни гола на осакатения тим на "Марица". Много красив гол от далечна дистанция, вкара Васил Сантов за 2:1 в 57-та минута. Пловдивчани се опитаха да направят нещо повече в този мач, но с 9 души беше трудно. Нова грешка на съдийската тройка доведе до трети гол за домакините. При една атака, реферите не видяха 3 метрова засада при пас към нападателя. От създалата се ситуация не беше трудно Юлий Шекеров да отбележе за 3:1, като този резултат се оказа краен. Изключително силен мач за пореден път изнесе Стефан Йонов. Виделен Сердарски пък стана голмайстор на "Марица" през този полусезон със 7 попадения."Марица" ще зимува на 4-та позиция, но запазва съвсем реални шансове за атакуване на първото място, даващо право на промоция в "Б" група.\nДИМИТРОВГРАД - МАРИЦА 3:10:1 Виделен Сердарски 9'1:1 Живко Митев 43'2:1 Васил Сантов 57'3:1 Юлии Шекеров 85'Димитровград, стадион "Миньор" - 200 зрители Прочетена 428\nВие сте тук:\tHomeНачалоФутболРегионМарица ще зимува на 4-то място след загуба от Димитровград


Размени или дари дрехи в клуб ТАМ – Радио Велико Търново\n12.10.2019 12.10.2019 Радио Велико Търново\tКоментарите са изключени за Размени или дари дрехи в клуб ТАМ\nИмаш ли дрехи в гардероба си, които вече не носиш? Хубави са, но не ти харесват достатъчно? Може би, те могат да бъдат едно малко съкровище за друг. На 12-ти октомври, събота имаш шанс да размениш дрехите си от 16.00 до 18.00 часа.\nДонеси дрехите, които вече не носиш и получи нови, приканват от клуб ТАМ във Велико Търново.\n„Донеси до 10 неща, които би подарил на близък / близка приятел/ка. Не носи много скъпи дрехи. Вземи каквото си харесаш през събитието. В края му можеш да вземеш дрехите си пак или те ще бъдат дарени. Вземи каквото си харесаш“, кани екипът на клуб ТАМ.\nСлед размяната на дрехи ще има презентация за темата Fast Fashion – A lot of waste.\n450 лева чрез продажба на свои книги дари Петър Пацев на болно дете\nСумата е събрана и преведена по дарителската сметка на 7-годишната Емел от Плевен, диагностицирана през 2018 година с остра лимфобластна левкемия б-клетъчна, великотърновският поет Петър Пацев. Момиченцето вече е в клиника в Истанбул, Турция и се лекува. Това е поредната благотворителна кампания на Пацев в помощ на болно дете, нуждаещо се от средства. Той я […]


Професионално Оборудване за Групови Тренировки - Lifefitness.bg\nКогато вашите клиенти са мотивирани, те се връщат отново. Тренировката в малки групи мотивира чрез сплотеност, доверие и обща енергия. Това е мощен начин за вдъхновяване на трениращите във всяко фитнес съоръжение.\nПортфолиото от продукти на GX се характеризира с изящен дизайн и функционален баланс. Всеки продукт е създаден в синхрон с другите от серията и с мисълта да се допълват естествено.\nСпин Байк Lifecycle GX\nСъздайте върховното колоездене на закрито. Спининг байковете задвижвани от ICG® съчетават привлекателен дизайн с подобрено цифрово изживяване.\nСпининг Байк – IC2\nСпининг Байк – IC3\nСпининг Байк – IC5\nСпининг Байк – IC4\nHD ELITE КЛЕТКИ\nЗдравина и интензивност, всичко което трениращите очакват от Hammer Strength. Тренировката на HD Elite е за хора, които искат да увеличат интензивността и да подобрят силовите си резултати чрез групови тренировки.\nМодулярността позволява на всяка зала да изгради уникална и вълнуваща среда за групови тренировки, според нуждите си.\nУдобна за настройка и работа система на базата на ластици със съпротивление. Благодарение на ниското стартово съпротивление, уредите от серията са изключително подходящи за начинаещи.


Десетки хиляди отново на протест, Пентагонът разположи военни във Вашингтон - BG VOICE\nДесетки хиляди граждани на САЩ излязоха за поредна вечер на протести заради смъртта на цветнокожия Джордж Флойд, починал при задържането му от полицаи в Минеаполис преди дни.\nДемонстранти влязоха в сблъсъци с полицията в Ню Йорк, където отново бяха разграбени магазини.\nМеждувременно министерството на отбраната на САЩ прехвърли около 1600 войници в района на столицата след няколкото дни на съпътствани от насилие протести в града. По-рано президентът Тръмп заплаши да използва армията срещу демонстрантите, които нарече „разбойници“.\nГолеми протести и шествия имаше и в Лос Анджелис, Филаделфия, Атланта и Сиатъл. В столицата Вашингтон демонстрацията бе близо до парка, който бе разчистен от полицията в понеделник, за да бъде направен път на президента Доналд Тръмп да позира за снимка с Библия пред църква.\nПротестите заради смъртта на Джордж Флойд в Минеаполис и на други жертви на полицейско насилие отново бяха мирни през деня, а след залез слънце тълпи се отдадоха на мародерство, вандалски прояви и палежи, отбелязва Ройтерс.\nПред сградата на Конгреса във Вашингтон множеството коленичи, скандирайки: „мълчанието е насилие“ и „без справедливост няма мир“. Десетки войници от Националната гвардия помагаха на полицията в опазването на реда.\nДемонстрантите останаха в парка „Лафайет“ и на други места във Вашингтон въпреки влизането в сила на полицейския час вечерта. Хиляди пренебрегнаха полицейския час и в Ню Йорк.\nВ Хюстън, щата Тексас, родния град на Джордж Флойд, 60 000 души се включиха в шествие в центъра в памет на „благия гигант“, както го нарече един от тях.\nФлойд, който почина на 46-годишна възраст, е прекарал по-голямата част от живота си в исторически квартал на Хюстън, населен предимно с цветнокожи. Той се преместил преди няколко години в Минеаполис, където си намерил работа. Рокси Уошингтън, майката на шестгодишната дъщеря на Флойд, заяви, че иска справедливост за него, предаде ДПА. Тя говори през сълзи за малката Джиана, която ще трябва да отрасне без баща.\nВ Атланта, щата Джорджия, на шестима полицаи ще бъдат повдигнати обвинения във връзка с инцидент, при който те използвали електрошоково оръжие срещу двойка цветнокожи колежани и ги изкарали от колата им по време на протест заради смъртта на Джордж Флойд, предаде Ройтерс. Прокуратурата ще иска по няколко години затвор за замесените полицаи. Според видеозапис 22-годишен мъж и приятелката му, на 20 години, не са оказали никаква съпротива и не са представлявали каквато и да било заплаха.\nОще по тематаfeaturedПротестиРасизъмСАЩ


"Солта на земята" - портрет на човека | Жената днес\n1345 ПРОЧИТАНИЯ ОТ 05 април 2015\nГолемият Вим Вендерс заедно с Жулиано Рибейро Салгадо е направил документален портрет на фотографа Себастиао Салдаго с филма „Солта на земята“. В продължение на два часа статичните фотографии на бразилеца, съпроводени със спомените за невероятните му срещи с хора и събития по целия свят, разказват за природата на хората, каквито не искаме да познаваме.\n40 години зад камерата и 100 държави зад гърба му, Салдаго има какво да покаже на света. Неговият фотоапарат е уловил най-зловещите моменти от съвременната ни история – глад, войни, миграция, смърт. Никой не разказва за геноцида в Африка, както това правят черно-белите снимки на Салдаго.\nПотресен от бездната, в която потъва човечеството, бразилецът успява да се измъкне от депресията с помощта на съпругата си Лелия. Двамата основават Институт „Земя“, който вече е залесил големи площи от Бразилия с тропически дървета, години след като тези територии са превърнати в пустиня от разрушителната дейност на човека.\nЧовекът е солта на земята, той я поддържа и той може да я разруши.


Научен факт: Куркума подсилва паметта с 28% | Хубава Жена\nИ друг път сме говорили за ползата от куркума. Тази индийска подправка крие множество ползи за нашето здраве и това е вън от съмнение. Знаехте ли обаче, че куркумата влияе изключително ползотворно и на нашата памет?\nКуркума подобрява паметта и настроението, открива ново изследване върху подправката. Учените винаги са се интересували, дали куркумата може да бъде свързвана с ниския процент болни от Алцхаймер в Индия, където тя е масово използвана.\nТози интерес на учените провокира ново изследване. Участниците в него се съгласяват да консумират куркума под формата на хранителна добавка в рамките на 18 месеца. Докато трае изследването, техните параметри и когнитивно здраве се следят зорко от учените.\nУчастниците в този експеримент са между 50 и 90 години – възраст, при която вече се появяват първите проблеми с паметта. Всички те са имали от леки до умерени проблеми в това отношение. Една от групите е трябвало да консумира по 90 милиграма куркума на ден, а другата е приемала плацебо.\nРезултатите са категорични: редовният прием на куркума е подобрил паметта на приемащите я с цели 28%. Също така, подобрение е било забелязано и в техния фокус и внимание. Не на последно място, приемащите редовно куркума са забелязали и положително развитие по отношение на тяхното настроение.\nКакто може да се очаква, в плацебо групата не са били забелязани никакви съществени промени в параметрите.\n← Лесна торта с готови блатове\nТЕСТ: Коя е майката на детето? →\nВажните симптоми, че може би страдаме от рак\n05/07/2019 hubavajena 0\n16/09/2019 16/09/2019 hubavajena 0


Мариновани свински пържоли : Готварска Рецепта от Гответе с Мен\nНачало / Рецепти / По азбучен ред / Мариновани свински пържоли\n3 с. л. Унисос\n400 г свински пържоли (котлети) с кост\n• За рецептата "Мариновани свински пържоли" се приготвя марината, като чесънът се обелват и се накълцва на дребно.\n• В купа се смесват мед, МAGGI® Унисос, накълцаният чесън и черният пипер и всичко се разбърква добре.\n• Свинските пържоли с кост (котлети) се измиват и се подсушават, след което се начукват леко.\n• Прехвърлят се в голям съд и се заливат с маринатата.\n• Свинските пържоли с кост се оставят да се мариноват 1-2 часа, като от време на време се обръщат.\n• За рецептата "Мариновани свински пържоли" фурната се загрява на 160-180 С.\n• Огнеупорна тава се намаслява с олио и отгоре се нареждат маринованите пържоли.\n• Маринованите свински пържоли се поливат с малко марината и се запичат на фурна за 1,5-2 часа.\n• Готовите изпечените мариновани свински пържоли се поднасят със салата (рецептата следва).\n• За салатата всички зеленчуци се почистват, ако е необходимо се обелват и се нарязват.\n• Преместват се в купа и се разбъркват.\n• Салатата се посолява и се полива със зехтин, след което се разбърква.\nРецептата "Мариновани свински пържоли" беше добавена на: 03.03.2015, видяна 19617 пъти\nЕтикети: рецепти със свинско месо, рецепти за фурна, рецепти за свински котлети, рецепти с мед, рецепти за салата\nРецепта за готвене на Мариновани свински пържоли - продукти, начин на приготвяне. Как да сготвим Мариновани свински пържоли - изпробвана рецепта за вкусни резултати!\nКоментари за Мариновани свински пържоли\nВсе още няма коментари за Мариновани свински пържоли. Добави твоя коментар.


Провирон прах Фабрика Китай - Високо качество, търговия на едро - Rongxin Био-Тех\nПровирон на прах\nДруго име: Провирон\nЕфективна доза: 25-200mgs/ден Степен:Фармацевтична степен\nЕфективна доза: 25-200mg/ден\nАктивен живот: до 12 часа\nВреме за откриване: 5-6седмки\nСтепен : Фармацевтичен клас\nОпаковка: В плик с фолио или барабан.\nописание: бял или почти бял кристален прах\nMOQ (количество за мин. поръчка): 10 грама.\nУпотреба: Фармацевтични материали, Стероиден хормон, Anabolin. Като мъжки хормон и анаболни хормони.\nMesterolone е устно приложими андроген, and ДХТ производно. Той се продава под името Proviron (като Провиронум в Азиатско-тихоокеанския регион), от Bayer Schering Pharma (по-рано от Schering). В края на 70-те и началото на 80-те години той е бил използван с известен успех в контролирани проучвания на мъжете, страдащи от различни форми на депресия. Mesterolone е относително слаб андроген и рядко се използва за заместител терапии.\nИзползва се за лечение на мъжки хипогонадизъм и сперматозоиди намаляване на безплодие.\nMesterolone е устно приложими андроген, и ДХТ производно, се продава под марката провирон, В края на 70-те и началото на 80 на Mestero самотен е бил използван с някои успех в контролирани проучвания на мъже, страдащи от различни форми на депресия. И двете групи на местеролон и плацебо се подобри значително и не са статистически значими разлики между двете групи. друг, 100mg mesterolone cipionate е прилага два пъти месечно, Mesterolone е относително слаб андроген и рядко се използва за заместител терапии.\nСвързани продукти Списък:\nИзпитване Е ; Тестовия енан\nИзпитване А; Тест асо\nИзпитване P ; Тестов подпор\nИзпитване В ; Тест Cyp\nМастерон ; Мастерон пропионат\nПримоболън; Примоболен ацетат\nСъвети за фитнес ~ ~ ~\nФермер вариация на ходене: Z-образна фермер ходене\nФермерът ходене е забравен класически. В сравнение с пейка преси, тези движения са много дълбоки. Честотата на външния му вид е изключително ниска. Дори и спортуващите с определени нива на фитнес рядко използват това действие.\nВъпреки че е забравено, това не пречи да се превърне в практично, мощно действие!\nПо отношение на ефективността на обучението, тя може да ни помогне да подобрим мускулите на тялото, да укрепим хватката, да развием стабилността на багажника и да консумираме много калории!\nВ същото време фермерът ходи е много функционално движение. Действието му се характеризира с способността си ефективно да използва един от режимите на движение на ден, който всеки може да използва: движение, преместване с тегло.\nПредставете си, че когато се върнете от мола и удвоите ръцете си, пълни със стоки, това всъщност е фермерски процес на ходене!\nИма много варианти на фермер ходене. С различни позиции за тегло и режими на движение, Той може директно да предизвика активиране на ставите стабилни мускулни групи, които могат да донесат добри ефекти за предотвратяване на нараняванията на ставите спортни. Например, шестоъгълния бар фермер, парчето барбел, еднорък фермер ходене и т.н. представени преди!\nДнес искам да ви представя: Z-дума фермер ходене!\nТрадиционно, фермерът върви по движещата се пътека е права линия. Всъщност, ние можем да променим вкуса и да опитаме следните сгъваеми z-образни фермери да ходят!\nТакъв земеделски производител има следните предимства:\n1. Добавянето на завой и смяна на посоката на въртене в движенията на лагерите с високо натоварване изисква много висока стабилност за вашия торс, особено за противовърта и анти-страничната сила на огъване, защото теглото ще се опита да издърпа тялото ви от подравняването, и трябва да работите усилено За да поддържате стабилността на гръбначния стълб\nТова има голямо въздействие върху спортисти, които искат да се ускори и забави. Най-трудната част от всеки фермер да ходи е началото и да спре. След като намерите ритъма, преместване на теглото ще бъде по-лесно!\n2. Подобряване на напрежението в тялото\nМного малко спортове изискват това напрежение в мускулите и обща нервност, за да държи тялото под контрол на товара.\n3. Ако фитнес залата ви е с ограничено пространство, земеделец във форма z ходи това е добър избор.\n4. В сравнение с прави фермер, не е нужно да се зареди твърде много тегло, тя е по-приятелски към ставите, но тя е толкова силна, колкото мускулната тъкан!\nHot Tags: Провирон прах, Китай, фабрика, търговия на едро, високо качество, купи, соматропин, гореща продажба, за продажба\nЕдин чифт: Метил диедион (Естра-4, 9-диен-3, 17-дион) Cas5173-46-6\nСледваща: Станозолол (Winstrol) CAS: 10418-03-8\nТамоксифен прах CAS10540-29-1\nJintropin HGH 100iu/kit човешки растежен хормон\nHCG (човешки хорионгонадотропин)\nМетандиенон (Дианабол) CAS: 72-63-9\nФлуоксиместерон (халотестин) CAS:76-43-7


Технически анализ на Биткойн 25.10.2021 - Новини - BoneX | Crypto Exchange\nЦената на биткойн се коригира по-ниско и тества зоната от $59 500 спрямо щатския долар. BTC възстановява загубите, но възвръщаемостта може да бъде ограничена над $63 250 в краткосрочен план.\nBitcoin спадна под съпорт нивата от $63 200 и $62 000.\nИмаше движение над ключовата низходяща тренд линия с резистънс близо до $61 000 на часовата графика на двойката BTC/USD (данни, използвани от Kraken).\nДвойката може да започне стабилно нарастване, ако има затваряне над 100-часовата SMA и след $63 250.\nЦената на биткойн достигна близо до $66 982, преди да започне корекция надолу. BTC коригира по-ниско под съпорт нивата от $65 000 и $63 250.\nИмаше движение под съпорт зоната от $62 000 и 100-часовата SMA. Цената падна и под $60 000, но биковете останаха активни над $59 500. Формира се ниско ниво близо до $59 610 и цената сега консолидира загубите.\nИмаше възстановяване над нивата от $60 500 и $61 000. Биткойн надмина 23,6% Fib ниво на корекция при низходящото движение от $66 982 до $59 610.\nИмаше и пробив над ключовата низходяща тренд линия с резистънс близо до $61 000 на часовата графика на двойката BTC/USD. Двойката сега е изправена пред резистънс близо до нивото от $62 000 и 100-часовата SMA. Ясен движение над резистънс зоната от $62 000 може да отвори вратите за ново увеличение.\nСледващият голям резистънс е близо до нивото от $63 250. Това е близо до нивото на корекция на Fib от 50% при низходящото движение от $66 982 до $59 610.\nВсякакви печалби може да отворят възможности за преминаване към нивото от $64 000. Следващият голям резистънс е близо до нивото от $65 000.\nАко биткойн не успее да изчисти резистънс зоната от $63 250, той може да разшири корекцията си надолу. Незабавият съпорт надолу е близо до нивото от $61 200.\nПървият голям съпорт сега се формира близо до нивото от $60 000. Движение $60 000 долара евентуално може да тласне цената към съпорт зоната от 58 000.\nОсновни нива на резистънс – $62 000, $62 500 и $63 250.


Как да запазите мекотата и цвета на косата си през лятото | Az-jenata.bg\nОбичам лятото, жаркото слънце, времето прекарано край морето. Всеки сезон ми носи радост, но лятото има една магия. Ухае на липа, има вкус на череши, свежестта на ментов сладолед с парченца шоколад... Бих добавила, че моето лято носи полъха на тропиците и иланг-иланг, всеки един ден.\nКато повечето жени, така и аз обичам да си купувам козметика. Следя иновациите, доверявам се на козметични брандове, които създават продуктите си след задълбочени анализи, тестове, и не на последно място – с грижа за природата.\nПясъкът, солената морска вода, хлорът в басейна и слънцето, са част от нашето лято, но нанасят щети върху косъма. Моята коса е със светли кичури, което я прави още по-уязвима на факторите на околната среда. През годините експериментирах с различни летни грижи, които не задоволяваха напълно нуждите ѝ. До миналото лято, когато открих иланг-иланг тропическата магия, събрана в три продукта. Нека ви разкрия най-напред какво е това невероятно растение, което всички сме чували и което намира приложение в козметиката за лице, тяло и парфюмерията.\nТропическото дърво иланг-иланг расте в сърцето на Индийския океан на остров Анжуан, Коморите. Пленителният му аромат ще ви завладее напълно. Богато е на есенциални масла, но и на естествен восък, който покрива нежните яркожълти цветове. Именно той осигурява издръжливост на цвета, да остане така красив и свеж под жаркото тропическо слънце.\nТук е ключовият момент да споделя с вас моята слънчева магия и ритуал за коса с марката Klorane, която защитава косата ми до края на лятото - преди излагане на слънце за създаване на защитна бариера за фибрите на косъма, както и докато правя слънчеви бани или плувам в морето или басейна. След като съм приключила с плажните забавления, знам, че косата ми получава интензивно възстановяване.\nМоята тропическа грижа започва с шампоана с восък от иланг-иланг, който е идеална измивна база срещу морска сол, хлора от басейните и пясъка. Знаем, че е много важно да избираме шампоани, които не съдържат силикон. Този продукт е точно такъв. Измива нежно косата, подхранва я, прави я гладка, но не сплескана. Не на последно място лесно се оформят бохо вълни, които придават повече романтика на визията ми.\nВероятно се питате къде е възстановяващият балсам? Ето го, отново обогатен с есенциален восък от иланг-иланг и масло от карите, добавящ XXL подхранване, което спомага за реструктурирането на вътрешната и външна архитектура на косъма. Оставете го да действа две минути и се убедете в неговата сила.\nДо миналото лято избягвах да нанасям масла върху косата си, дори и на краищата, тъй като тя е по-мазен тип. Радвам се, че открих защитното олио с восък от иланг-иланг, което е водещ продукт на серията. Защо косата ми го обича?\nНай-напред, защото текстурата му не е лепнеща и тежка. Косъмът е подхранен в дълбочина, но не стои тежък. Придава невероятно ухание и няма нужда да си слагам дори парфюм. Добавя висока UV с UVA/UVB филтри, предпазващи космените фибри от постоянните атаки на слънчевите лъчи. Мога да го нанасям върху суха или влажна коса, като не е необходимо да го изплаквам.\nПо природа, дамите сме нетърпеливи и когато говорим за козметика за коса искаме резултатите да се забележат веднага. С тройната грижа за коса с иланг-иланг, още на първата седмица ще забележите колко по-красива е косата ви.\nТюрбаните, шаловете увити около главата са красив аксесоар за нашата плажна визия. Въпреки да не си го признаваме, слагаме ги и защото се страхуваме косата и прекрасният ѝ цвят да не се увредят по време на нашата лятна ваканция. Вече няма нужда да я прикривате. Разкрийте красотата ѝ. Толкова е лесно, приятно и тропическо, когато имаш точната грижа. И да не забравя да ви кажа, тя е подходяща за всеки тип и цвят коса.\nСподелих тайната си с мои приятелки. Първата, която е с естествено къдрава коса сподели:\n„Все още не съм планирала лятната си ваканция, но вече ползвам грижата на Klorane. Косата ми е изключително мека, къдриците са добре оформени. Вече съм спокойна за здравето и красотата на косата си и мога да се радвам на летните забавления.“\nДруга моя приятелка изрусява косата си, която е и по-суха, ето и нейните първи впечатления от продуктите:\n„Харесвам русите си коси, но те се нуждаят от дълбоко подхранване. Тъй като обичам да съм различна всеки ден, оформям прическата си с преса, сешоар, което допълнително нанася щети върху косъма. Освен това трябва да се погрижа и цветът да остане интензивен. Ползвам тройната грижа за коса от 2 седмици и съм приятно изненадана. Преди се налагаше да нанасям няколко подхранващи продукта, докато сега ползвам най-много два – олиото и балсама.“\nКрай с приказките, момичета! Оставям ви, за да може да си направите вашия иланг-иланг ритуал за красива и защитена коса. Последвайте и страницата на @kloranebg в Инстаграм.\nкозметика на Klorane


Толерантността и уважението към другите хора, независимо от етнос или религия, са условие за хармония в човешките отношения, за съгласие в обществото и за мир. Бъдете добри хора, бъдете честни и постигайте успехите в своя живот с достойнство. С тези думи заместник-министърът на образованието и науката Таня Михайлова се обърна към победителите в националния ученически конкурс „Места и памет – реални личности и истински истории“. В него бяха представени изследователски проекти, посветени на участието на българските евреи във войните за национално обединение, както и за съдбата им в годините на Холокоста.\n„Много е важно да имаме памет, да знаем това, което се е случило, да можем да анализираме, защото гражданското общество се заражда именно чрез анализа на това, което ни заобикаля“, заяви Таня Михайлова. Тя отбеляза приноса на еврейската общност във войните за национално обединение, както и ролята на гражданското общество, което се обединява и не допуска същите тези хора да бъдат депортирани към лагерите на смъртта.\nВ церемонията по награждаването участва и кметът на Шумен Любомир Христов, който бе домакин на събитието тази година. Той поздрави участниците и даде примери за толерантното отношение на жителите на града към евреите, преселени в Шумен по време на Втората световна война.\nС първа награда бяха отличени изследователите от Средно училище „Христо Смирненски“ в село Черноочене, област Кърджали и екипът на Средно училище „Любен Каравелов“ във Варна. Учениците представиха лични истории на хора, които са интервюирали. Проектът на Октай Етем, Кудрет Давудов и Серкан Бехчед от Черноочене е за хасковските евреи във войните за национално обединение. Антон Маринов, Дарина Цветкова, Константин Костов, Николета Цветкова и Райко Райков са наградени за своя документален филм за участието на българските евреи във войните за национално обединение и съдбата им в годините на Холокоста. Дадени бяха и по две втори и трети награди. Сред отличените са ученици от Професионална гимназия по енергетика и минна промишленост „Христо Ботев“ в Перник, Средно училище „Братя Миладинови“ в Пловдив, от Немска езикова гимназия „Проф. Константин Гълъбов“ в София, от литературния клуб „Кръстьо Пишурка“ при народно читалище „Постоянство - 1856“ в град Лом. Учениците от Лом са работили към читалището и са го направили през зимната ваканция. Техните родителите са в Германия. Учениците искат да дарят своята парична награда, но още обмислят каузата. В края на миналата година България бе приета за постоянен член на Международния алианс за възпоменание на Холокоста, като бе отчетен напредък в утвърждаването на образователни политики, свързани с темата за Холокоста и насочени в противодействие на езика на омразата.\nПровеждането на конкурса „Места и памет – реални личности и истински истории“ е един от начините учениците да съпреживеят събитията и да оценят тяхната важност за настоящето и бъдещето.